ai4bharat/Pralekha huggingface dataset:
निर्वाचन आयोग
देश भर के स्वीप अधिकारियों की अगले पांच वर्ष की रूप रेखा तैयार करने के लिए बैठक
निर्वाचन आयोग ने 10-11 जून 2019 को गुरुग्राम के केंद्रीय अधिकारियों का दो दिवसीय सम्मेलन आयोजित किया। इसका आयोजन लोकसभा चुनाव 2019 के दौरान कार्यक्रमों की रणनीति और उनके कार्यान्वयन की समीक्षा करने तथा अगले पांच वर्षों के लिए रूपरेखा तैयार करने के लिए किया गया।
मतदाताओं के बड़ी संख्या में मतदान में भाग लेने, भागीदारी में अब तक का सबसे कम लिंग अंतर और चुनाव को सुगम्य बनाने के सुनियोजित प्रयासों के लिए 36 राज्यों / संघ शासित प्रदेशों के लिए एसवीईईपी केंद्रीय अधिकारियों को बधाई देते हुए निर्वाचन आयुक्त श्री अशोक लवासा ने अधिकारियों से कहा कि वे इस बारे में सच्ची भावना से आत्म निरीक्षण करें कि और क्या किया जा सकता था। उन्होंने सभी से कहा कि वे चिंता वाले क्षेत्रों की बारीकी से पहचान करें। जिन इलाकों में कम मतदान हुआ है वहां स्वयं दौरा करें ताकि लोगों की कम भागीदारी के कारण समझे जा सकें। 18-19 वर्ष के नए पात्र मतदाताओं के पंजीकरण में अंतराल और पंजीकृत 32 प्रतिशत लोगों के बीच भागीदारी के अंतर की चर्चा करते हुए श्री लवासा ने कहा कि निर्वाचन आयोग को वृद्धि संबंधी प्रगति से भी आगे बढ़कर देखना होगा और लीपफ्रोगिंग के बारे में सोचना होगा जिसके लिए चुनाव प्रबंधन के लिए अनेक पहलुओं में ठोस बदलावों की आवश्यकता है। श्री लवासा ने अधिकारियों से कहा कि वे नए विचारों की जानने के लिए चुनाव मशीनरी के बाहर लोगों तक पहुंचे ताकि उनके विचारों को शामिल किया जा सके।
इससे पूर्व वरिष्ठ उप निर्वाचन आयुक्त श्री उमेश सिन्हा ने निर्वाचन अधिकारियों द्वारा निचले स्तर पर किये गए नव परिवर्तनों की सराहना की। उन्होंने कहा कि अधिकारियों को दक्षता हासिल करने का प्रयास करना चाहिए ताकि किसी मतदाता को पंजीकृत करने और पंजीकृत मतदाता का मतदान करने में कम से कम समय लगे जिससे नागरिकों के लिए समूची प्रक्रिया सरल और सुविधाजनक बन सके। श्री सिन्हा ने यह भी कहा कि मात्रा के साथ चुनाव सम्बन्धी भागीदारी की गुणवत्ता में सुधार पर भी ध्यान दिया जाना चाहिए।
देश भर के केन्द्रीय स्वीप अधिकारियों ने एक दूसरे के अनुभव, सामने आने वाली चुनौतियों तथा बेहतर कार्य प्रणाली के साथ-साथ पहले दिन की जानकारियों को बांटा। सम्मेलन के दूसरे दिन अधिकारियों ने समालोचना सम्बन्धी फासलों, सुगम्य चुनाव, युवा और लिंग, चुनाव सम्बन्धी साक्षरता क्लब, साझेदारी और स्वेच्छा से कार्य तथा सोशल मीडिया के इस्तेमाल के बारे में चर्चा की और स्वीप के अगले चरण के लिए रणनीति तैयार की। इस दौरान सोशल मीडिया के बारे में एक विशेष सत्र आयोजित किया गया जिसमें ट्वीटर और इंस्टाग्राम पर मतदाताओं से प्रभावी तरीके से कैसे जुड़ा जाए इस बारे में विचार किया गया।
सम्मेलन के दौरान प्रस्तुत रूपरेखा में वर्ष 2020-24 के स्वीप कार्यक्रम के चौथे चरण के बारे में विस्तृत चर्चा की गई।
रक्षा मंत्रालय
बहुराष्ट्रीय पीसकीपिंग युद्धाभ्यास "खान क्वेस्ट- 2022" मंगोलिया में संपन्न
बहुराष्ट्रीय पीसकीपिंग युद्धाभ्यास "खान क्वेस्ट -2022" का आज मंगोलिया के उलानबाटार में पीस सपोर्ट ऑपरेशंस ट्रेनिंग सेंटर में समापन हुआ ।
06 जून से 20 जून 2022 तक आयोजित युद्धाभ्यास ने 16 देशों की सेनाओं के बीच आपस में सीखने और सर्वोत्तम प्रथाओं को साझा करने के लिए एक मंच प्रदान किया। लद्दाख स्काउट्स के कर्मियों से युक्त भारतीय दल ने फील्ड प्रशिक्षण के साथ-साथ कमांड पोस्ट अभ्यास में भाग लिया। इस अभ्यास के दौरान कई प्रशिक्षण गतिविधियों का आयोजन किया गया, जिसमें संयुक्त राष्ट्र  के जनादेश के अनुसार एक संयुक्त संयुक्त राष्ट्र ब्रिगेड के अंतर्गत बहुराष्ट्रीय अंतरसंचालनीयता को बढ़ाने के लिए अभ्यास हेतु सामरिक संचालन, युद्ध संबंधी चर्चा, कर्मचारियों का प्रशिक्षण और कमांड नियुक्तियां शामिल हैं ।
अभ्यास के दौरान पैदा हुआ सौहार्द, दल भावना एवं सद्भावना भविष्य में प्रतिभागी देशों की सेनाओं के बीच परस्पर संबंधों को मजबूत करने में एक लंबा रास्ता तय करेगी।
प्रधानमंत्री कार्यालय
प्रधानमंत्री ने मन की बात पर जापानी दूतावास के संदेश का जवाब दिया
भारत में जापानी दूतावास ने मन की बात के 100वें एपिसोड के बारे में ट्वीट किया है। इस अवसर पर बधाई देते हुए, दूतावास ने 'मन की बात: रेडियो पर एक सामाजिक क्रांति' शीर्षक पुस्तक की प्रस्तावना में दिवंगत जापानी प्रधानमंत्री शिंजो आबे के एक संदेश को याद किया।
दूतावास ने मन की बात के 89वें एपिसोड को भी याद किया, जिसमें पीएम मोदी ने जापानी कलाकारों का उदाहरण देते हुए भारत-जापान सांस्कृतिक संबंधों की सराहना की थी। जापानी कलाकार उस समय एशियाई देशों में महाभारत और रामायण का मंचन कर रहे थे।
ट्वीट थ्रेड का जवाब देते हुए प्रधानमंत्री ने ट्वीट किया:
"विनम्र शब्दों और मेरे मित्र दिवंगत श्री शिंजो आबे को याद करने के लिए धन्यवाद।"
एमजी / एमएस / आरपी / जेके /वाईबी
(
कोयला मंत्रालय
एनएलसी इंडिया लिमिटेड, कोयला मंत्रालय के अंतर्गत एक नवरत्न सार्वजनिक उद्यम, ने पहली बार कोयले का उत्पादन शुरू किया
एनएलसी इंडिया लिमिटेड, कोयला मंत्रालय के अंतर्गत आनेवाला एक नवरत्न सार्वजनिक उद्यम, ने पहली बार कोयले का उत्पादन शुरू किया है। ओडिशा राज्य में तालाबिरा II और III खानों से कोयले का उत्पादन शुरू किया गया है, इसकी उत्पादन क्षमता 20 मिलियन टन प्रति वर्ष है और इसे 2016 में एनएलसीआईएल को आवंटित किया गया था। इसका उपयोग मौजूदा और भविष्य में कोयले से चलने वाले बिजली संयंत्रों की आवश्यकताओं को पूरा करने के लिए किया जाएगा।
इस गतिविधि पर टिप्पणी करते हुए, एनएलसी इंडिया लिमिटेड के अध्यक्ष सह प्रबंध निदेशक, श्री राकेश कुमार ने कहा, “कोविड-19 के कारण हुए लॉकडाउन के कठिन समय में इस परियोजना पर सफलता प्राप्त करके, हमारी टीम ने न केवल कंपनी को इसके विकास के मार्ग पर बढ़ने में मदद की है, बल्कि देश की ऊर्जा सुरक्षा की दृष्टिकोण से भी योगदान दिया है, विशेष रूप से तब जब कोयले के आयात से बचना सर्वोच्च प्राथमिकता बना हुआ है।”
इस कोल ब्लॉक को एमडीओ मॉडल के माध्यम से विकसित किया गया है, जिसे एनएलसी टीम द्वारा अभिनव रूप से विकसित और सफलतापूर्वक लागू किया गया है और इसने पूरे उद्योग जगत में सराहना अर्जित किया है। इस खदान का स्ट्रिपिंग अनुपात 1.09 से कम है और कोयला जी 12 ग्रेड का है, जो कि आने वाले समय में कंपनी को प्रतिस्पर्धात्मक ऊर्जा उत्पन्न करने में सक्षम बनाएगा। कोयले का उत्पादन 26 अप्रैल 2020 से शुरू किया गया है।
हाल के दिनों में, प्रमुख रूप से ऊर्जा, एनएलसी इंडिया लिमिटेड ने देश में अपनी तरह का पहला लिग्नाइट आधारित पावर प्लांट की दो इकाइयों में से एक में  सफलतापूर्वक चालू कर दिया है। 2019-2020 के दौरान, एनएलसीआईएल ने 1404 मेगावाट की नवीकरणीय ऊर्जा उत्पादन क्षमता को भी सफलतापूर्वक प्राप्त किया है, जिसमें 1353 मेगावाट सौर और 51 मेगावाट पवन ऊर्जा शामिल है।
एनएलसीआईएल के तालाबिरा II और III खानों से खुदाई किए गए कोयले का पहला ढेर
एएम/एके-
(Visitor Counter : 269
प्रधानमंत्री कार्यालय
नगालैंड के समृद्ध जैविक उपज सचमुच आनंददायक हैं: प्रधानमंत्री
प्रधानमंत्री श्री नरेन्द्र मोदी ने कहा कि नगालैंड की समृद्ध जैविक उपज प्रकृति और संस्कृति के बीच सामंजस्य का प्रमाण है।
राज्यसभा सांसद श्रीमती एस. फांगनोन कोन्याक के ट्वीट का जवाब देते हुए प्रधानमंत्री ने एक ट्वीट में कहा:
“नगालैंड की समृद्ध जैविक उपज सचमुच एक खुशी की बात है। यह प्रकृति और संस्कृति के बीच सामंजस्य का भी प्रमाण है।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की 194.59 करोड़ खुराकें दी गई
- भारत में इस समय सक्रिय मामलों की संख्या 32,498
- सक्रिय मामले 0.08 प्रतिशत
- मरीजों के स्वस्थ होने की दर इस समय 98.71 प्रतिशत
- पिछले 24 घंटों में 3,591 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,26,40,301 हुई
- पिछले 24 घंटों में 7,240 नये मामले दर्ज
- दैनिक पॉजिटिविटी दर 2.13 प्रतिशत
- साप्ताहिक पॉजिटिविटी दर 1.13 प्रतिशत
- अब तक कुल 85.38 करोड़ जांच की जा चुकी हैं; पिछले 24 घंटों में 3,40,615 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
कोयला मंत्रालय
कोयला मंत्रालय ने पोलैंड गणराज्य के ऊर्जा मंत्रालय के साथ समझौता ज्ञापन पर हस्ताक्षर किए
कोयला मंत्रालय ने आज नई दिल्ली में पोलैंड गणराज्य के ऊर्जा मंत्रालय के साथ एक समझौता ज्ञापन पर हस्ताक्षर किए। समझौता ज्ञापन पर कोयला और खान राज्य मंत्री श्री हरिभाई पर्थीभाई चौधरी और पोलैंड गणराज्य के ऊर्जा मंत्री श्री ग्रेज़गोर्ज तोबीसजोवस्की ने हस्ताक्षर किए। इस अवसर पर कोयला मंत्रालय में अपर सचिव श्री सुरेश कुमार और भारत में पोलैंड के राजदूत श्री एडम बुराकोवस्की मौजूद थे।
इस समझौता ज्ञापन का उद्देश्य पहले से स्थापित संयुक्त कोयला कार्य समूह के साथ-साथ अनुसंधान संस्थानों और दोनों देशों के बीच निम्नलिखित क्षेत्रों को शामिल कर अध्ययन के जरिए कोयला खनन और स्वच्छ कोयला टेक्नोलॉजी के क्षेत्र में संबंधों को बढ़ाना है।
- कोयला क्षेत्र में व्यापार और निवेश को बढ़ाने, कोयले से जुड़े ऊर्जा संबंधी मुद्दों खासतौर से स्वच्छ कोयला प्रौद्योगिकियों की समझ बढ़ाने और नीतियों, कार्यक्रमों तथा प्रौद्योगिकी के बारे में सूचना के आदान-प्रदान को बढ़ावा देना, जिसमें विशेष जोर कोयला अन्वेषण और दोहन, अनुसंधान और विकास, तकनीकी सहयोग और क्षमता निर्माण पर होगा।
- समझौता ज्ञापन के अंतर्गत लागू क्रिया कलापों की समीक्षा।
- भागीदारों द्वारा सहमति वाले आपसी सहयोग के अन्य क्षेत्रों की पहचान।
इस अवसर पर कोयला और खान राज्य मंत्री श्री हरिभाई पर्थीभाई चौधरी ने कहा कि भारत और पोलैंड व्यावसायिक कूटनीतिक संबंधों के 60 वर्ष पूरे कर चुके हैं और उन्होंने विभिन्न क्षेत्रों में सहयोग समझौतों को स्वरूप प्रदान किया है। उन्होंने आशा व्यक्त की कि आज जिस समझौता ज्ञापन पर हस्ताक्षर किए गए हैं, उससे इन प्रयासों को बल मिलेगा। उन्होंने सहयोग के क्षेत्रों की पहचान करने और लगातार जुड़े रहने के बाद समझौता ज्ञापन तैयार करने के लिए पोलैंड और भारत के अधिकारियों को बधाई दी। उन्होंने कहा कि इस समझौता ज्ञापन से स्वच्छ प्रौद्योगिकी के क्षेत्र में अत्यधिक लाभ मिलेगा और दोनों देशों को खनन और ऊर्जा के विभिन्न क्षेत्रों में व्यापार और निवेश बढ़ाने का अवसर मिलेगा। उन्होंने उम्मीद जाहिर की कि इस समझौता ज्ञापन के अंतर्गत बनाया गया संयुक्त कार्य समूह एक निर्धारित समय पर समझौता ज्ञापन के उद्देश्यों को हाथ में लेने के लिए कार्य करेगा। उन्होंने कहा कि भारत में खनन के अन्य क्षेत्रों में सहयोग की काफी मजबूत संभावना है।
स्वास्थ्य एवं परिवार कल्याण मंत्रालय
कोविड-19 टीकाकरण के 89वें दिन की नवीनतम जानकारी
टीका उत्सव के चौथे दिन आज रात 8 बजे तक 31.39 लाख से ज्यादा टीके की खुराकें लगाई गईं, इसके साथ ही टीकाकरण की संख्या बढ़कर 11.43 करोड़ से ज्यादा हो गई है
तीन राज्यों में 1 करोड़ से ज्यादा टीकाकरण हो चुका है
देशभर में टीका उत्सव के चौथे दिन आज रात 8 बजे तक 31.39 लाख से ज्यादा टीका लगाया गया जिसके साथ टीकाकरण की संख्या बढ़कर 11.43 करोड़ के आंकड़ों को पार गई। आज 69,974 कोविड टीकाकरण केंद्र  संचालित किए गए जिसमें औसतन 24,000 टीकाकरण केंद्रों की बढ़ोतरी दर्ज की गई। आम तौर पर हर दिन 45,000 कोविड टीकाकरण केंद्र संचालित किए जाते हैं। कार्यस्थलों पर भी टीकाकरण किया गया जिसमें लाभार्थियों ने बढ़-चढ़कर हिस्सा लिया।
आज रात 8 बजे तक की प्रारंभिक रिपोर्ट के मुताबिक देशभर में 11,43,18,455 टीकाकरण किया जा चुका है।
इनमें 90,63,976 स्वास्थ्यकर्मी शामिल हैं जिन्होंने पहली खुराक ली है 56,03,568 स्वास्थ्यकर्मी दूसरी डोज भी लगवा चुके हैं। इसी तरह 1,02,09,443 फ्रंटलाइन वर्कर्स  ने कोविड टीके की पहली खुराक लगवा चुके हैं जबकि 50,61,571 ने दूसरी डोज भी ले ली है। 45 से लेकर 60 वर्ष की आयु वर्ग के 3,73,34,924 लोग कोविड टीके की पहली खुराक लगवा चुके हैं। इसी आयु वर्ग के 8,94,077 टीके की दूसरी खुराक लगवा चुके हैं। वहीं 60 वर्ष से अधिक उम्र के 4,34,13,349 लोग टीके की पहली खुराक लगवा चुके हैं जबकि इसी आयुवर्ग के 27,37,547 लोग दूसरी खुराक भी ले चुके हैं।
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 आयुवर्ग
|
|
60 से अधिक आयुवर्ग
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
90,63,976
|
|
56,03,568
|
|
1,02,09,443
|
|
50,61,571
|
|
3,73,34,924
|
|
8,94,077
|
|
4,34,13,349
|
|
27,37,547
|
|
10,00,21,692
|
|
1,42,96,763
|
||
||
||
||
||
||
||
||
||
|
तीन राज्यों ने 1 करोड़ से अधिक टीकाकरण किए हैं- जिनमें महाराष्ट्र , राजस्थान  और उत्तर प्रदेश  शामिल हैं।
देश भर में कोविड-19 टीकाकरण के 89वें दिन आज रात 8 बजे तक कुल 31,39,063 वैक्सीन की खुराक दी गई। प्रारंभिक रिपोर्ट के मुताबिक जिसमें से 27,19,964 लाभार्थियों को पहली खुराक के लिए टीका लगाया गया था और 4,19,099 लाभार्थियों को टीके की दूसरी खुराक मिली। आज रात तक अंतिम रिपोर्ट पूरी हो जाएगी।
|
|
Date: 14th April 2021 
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 आयुवर्ग
|
|
60 से अधिक आयुवर्ग
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
15,290
|
|
22,496
|
|
73,199
|
|
50,798
|
|
16,84,480
|
|
75,742
|
|
9,46,995
|
|
2,70,063
|
|
27,19,964
|
|
4,19,099
सूचना और प्रसारण मंत्रालय
इफ्फी में फिल्म प्रदर्शित होना सम्मान की बात : अभिनेता कार्तिक आर्यन
धमाका बेहद रोमांचकारी फिल्म है आप इसका आनंद लेंगे
“इस बार इफ्फी में अपनी फिल्म के प्रदर्शन के दौरान मौजूद रहकर मुझे बड़ी खुशी हो रही है। इससे पहले मैं यहां केवल प्रशंसक के रूप में आया था।”यह बात अभिनेता कार्तिक आर्यन ने 52वें इफ्फी के दौरान मीडिया के साथ बातचीत के दौरान कही। उन्होंने फिल्म समारोह के आयोजन के लिए किए गए प्रबंधों पर प्रसन्नता प्रकट की।
कार्तिक आर्यन की फिल्म धमाका इस फिल्म समारोह के ओटीटी खण्ड में प्रदर्शित की जा रही है। श्री कार्तिक आर्यन ने मुस्कुराते हुए कहा, “यह बेहद रोमांचकारी फिल्म है आप इसका आनंद लेंगे।” उन्होंने आज भारतीय अंतर्राष्ट्रीय फिल्म समारोह, गोवा का दौरा किया।
उन्होंने कहा कि वह थिएटर स्क्रीन्स के साथ ही साथ ओटीटी पर भी फिल्में प्रदर्शित किए जाने का समर्थन करते हैं, क्योंकि आजकल लोगों की पहुंच जिस किसी प्लेटफॉर्म तक हो, वह उसी पर फिल्म देख लेते हैं।
धमाका एक घंटा 44 मिनट की रोमांच से भरपूर फिल्म है, जिसे 360 डिग्री टेक्नीक का इस्तेमाल करते हुए शूट किया गया है। इस फिल्म का निर्देशन राम माधवानी ने किया है।
श्री कार्तिक आर्यन ने बताया, “इस फिल्म की शूटिंग के दौरान 8 से 10 कैमरों ने मुझ पर फोकस कर रखा था।”
धमाका नेटफ्लिक्स पर प्रदर्शित की जा रही है और उसे ब्रिक्स फिल्म्स के अंग के रूप में इफ्फी में प्रदर्शित किया जाएगा। यह पहला अवसर है, जब भारत के साथ-साथ ब्राजील, रूस, चीन, दक्षिण अफ्रीका सहित पांच ब्रिक्स देशों की फिल्में इफ्फी के साथ ब्रिक्स फिल्म समारोह के माध्यम से प्रदर्शित की जाएंगी।एमजी/एएम/आरके
(Visitor Counter : 226
पर्यावरण, वन एवं जलवायु परिवर्तन मंत्रालय
पर्यावरण मंत्रालय ने पराली जलाने की समस्या से निपटने के लिए क्षेत्रीय परियोजना लांच की
जलवायु परिवर्तन समस्या सुलझाने में महत्वपूर्ण कदम उठाते हुए पर्यावरण, वन तथा जलवायु परिवर्तन मंत्रालय ने जलवायु परिवर्तन के लिए राष्ट्रीय अनुकूलन कोष  के अंतर्गत फसल अवशेष प्रबंधन के माध्यम से किसानों में जलवायु सुदृढ़ता निर्माण पर एक क्षेत्रीय परियोजना को स्वीकृति दी है। आज जलवायु परिवर्तन पर राष्ट्रीय संचालन समिति की बैठक में परियोजना को स्वीकृति दी गई। बैठक की अध्यक्षता पर्यावरण, वन तथा जलवायु परिवर्तन सचिव श्री सी.के. मिश्रा ने की। पंजाब, हरियाणा, उत्तर प्रदेश तथा राजस्थान राज्यों के लिए लगभग 100 करोड़ रुपये की लागत वाली इस परियोजना के पहले चरण को स्वीकृति दी गई है। यह परियोजना राज्यों के साथ-साथ किसानों के योगदान के कारण स्वीकृत राशि के तिगुने का लाभ उठाएगी।
परियोजना का उद्देश्य न केवल जलवायु परिवर्तन प्रभाव को मिटाना और अनुकूलन क्षमता को बढ़ाना है बल्कि पराली जलाने से होने वाले प्रतिकूल पर्यावरण प्रभावों से निपटना भी है। प्रारंभ में किसानों को वैकल्पिक व्यवहारों को अपनाने के लिए प्रोत्साहित किया जाएगा और उसके लिए जागरुकता अभियान और क्षमता सृजन गतिविधियां चलाई जाएगी। वैकल्पिक व्यवहारों से किसानों के आजीविका विकल्पों को बढ़ाने में मदद मिलेगी और किसान की आय बढ़ेगी। वर्तमान मशीनों के प्रभावी उपयोग के अतिरिक्त फसल अवशेषों के समय पर प्रबंधन के लिए अनेक टेक्नोलॉजी उपाय किए जाएंगे। सफल पहलों को ऊपर उठाते हुए और नए विचारों से ग्रामीण क्षेत्रों में लागू करने योग्य और सतत उद्यमिता मॉडल बनाए जाएंगे। पर्यावरण, वन तथा जलवायु परिवर्तन सचिव श्री सी.के. मिश्रा ने कहा कि पहले चरण के कार्य प्रदर्शन के आधार पर दायरा बढ़ाया जा सकता है और अन्य गतिविधियां शामिल की जा सकती हैं। बैठक में नगालैंड, झारखंड तथा उत्तर प्रदेश की परियोजनाओं को भी मंजूरी दी गई। सीमित बजटीय प्रावधान के बावजूद एनएएफसीसी ने 2015 में लांच किए जाने के बाद से कृषि, पशुपालन, जल, वानिकी जैसे कमजोर क्षेत्रों को कवर करने वाली 27 नवाचारी परियोजनाओं को मंजूरी दी है।
पिछले कुछ वर्षों से फसल अवशेष जलाने की घटना बढ़ी है। पंजाब, हरियाणा तथा उत्तर प्रदेश में अधिकतर स्थानों पर पराली जलाई गई है। अधिक मशीनीकरण, पशुधन में कमी, कम्पोस्ट बनाने की दीर्घ अवधि आवश्यकता तथा अवशेषों का वैकल्पिक उपयोग नहीं होने से खेतों में फसलों के अवशेष जलाए जा रहे हैं। यह न केवल ग्लोबल वार्मिंग के लिए बल्कि वायु की गुणवत्ता, मिट्टी की सेहत और मानव स्वास्थ्य के लिए भी दुष्प्रभावी है।
प्रधानमंत्री कार्यालय
प्रधानमंत्री ने गुरुद्वारा बेर साहिब में मत्था टेका
प्रधानमंत्री श्री नरेन्द्र मोदी से आज सुलतानपुर लोधी स्थित गुरुद्वारा बेर साहिब में मत्था टेका। केन्द्रीय खाद्य प्रसंस्करण मंत्री श्रीमती हरसिमरत कौर बादल, पंजाब के राज्यपाल श्री बी पी सिंह बदनौर तथा पंजाब के मुख्यमंत्री कैप्टन अमरिंदर सिंह भी प्रधानमंत्री के साथ थे।
गुरुद्वारे के मुख्य परिसर में प्रधानमंत्री ने प्रार्थना की। गुरुद्वारे के ग्रंथियों ने प्रधानमंत्री को एक शॉल भेंट किया। इसके बाद प्रधानमंत्री श्री मोदी ने परिसर का भ्रमण किया। उन्होंने उस बेर पेड़ को भी देखा, जिसके नीचे श्री गुरू नानक देव जी ने 14 वर्षों तक ध्यान लगाया था।
इसके बाद प्रधानमंत्री डेरा बाबा नानक जायेंगे, जहां वे यात्री टर्मिनल भवन का उद्घाटन करेंगे और करतारपुर के लिए श्रद्धालुओं के पहले जत्थे को रवाना करेंगे।
आयुष
नई दिल्ली के सफदरजंग अस्पताल में एकीकृत चिकित्सा विभाग का उद्घाटन किया गया
आयुष और स्वास्थ्य एवं परिवार कल्याण मंत्रालय एकीकृत स्वास्थ्य परिकल्पना को प्रोत्साहन प्रदान करने के लिए प्रतिबद्ध हैं: श्री सर्बानंद सोनोवाल
केंद्रीय आयुष मंत्री श्री सर्बानंद सोनोवाल और केंद्रीय स्वास्थ्य एवं परिवार कल्याण मंत्री डॉ. मनसुख मांडविया ने आज संयुक्त रूप से नई दिल्ली के सफदरजंग अस्पताल में एकीकृत चिकित्सा केंद्र का उद्घाटन किया।
इस अवसर पर स्वास्थ्य राज्य मंत्री डॉ. भारती प्रवीन पवार और आयुष राज्य मंत्री डॉ. मुंजपाडा महेंद्रभाई कालूभाई और आयुष मंत्रालय में सचिव वैद्य राजेश कोटेचा भी उपस्थित थे।
श्री सर्बानंद सोनोवाल ने इस अवसर पर कहा, "प्रधानमंत्री श्री नरेन्द्र मोदी के नेतृत्व में आयुष और स्वास्थ्य और परिवार कल्याण दोनों मंत्रालय एकीकृत दृष्टिकोण को बढ़ावा देने के लिए प्रतिबद्ध हैं।"
केंद्रीय आयुष मंत्री महोदय ने कहा, "मुझे श्रोताओं को सूचित करते हुए खुशी हो रही है कि कल ही नई दिल्ली में अखिल भारतीय आयुर्वेद संस्थान ने नई दिल्ली के अखिल भारतीय आयुर्विज्ञान संस्थान के साथ एक समझौता ज्ञापन में प्रवेश किया, जो सफदरजंग अस्पताल के समान ही है।"
डॉ. मनसुख मंडाविया ने इस अवसर पर अपने संबोधन में कहा कि केंद्र सरकार सभी चिकित्सा महाविद्यालयों और अस्पतालों में एकीकृत चिकित्सा के लिए एक अलग खंड स्थापित करने की दिशा में काम कर रही है, जो पारंपरिक उपचार के साथ पारंपरिक चिकित्सा को जोड़ती है। सरकार ने ध्यान, योग और सभी पहलुओं तथा गतिविधियों को बढ़ावा देने वाले मंचों पर 1,50,000 स्वास्थ्य और कल्याण केंद्र स्थापित किए हैं।
उन्होंने यह भी कहा, "आने वाले दिनों में दोनों मंत्रालय सभी अखिल भारतीय आयुर्विज्ञान संस्थानों में एकीकृत चिकित्सा के लिए एक अलग विभाग बनाने और अनुसंधान की व्यवस्था करने के लिए काम कर रहे हैं। इस संबंध में वर्तमान कार्यक्रम भारत में एकीकृत चिकित्सा की स्थापना में महत्वपूर्ण उपलब्धि सिद्ध होगा।"
केंद्रीय स्वास्थ्य मंत्री महोदय ने कहा, “कल्याण की परिकल्पना समय की आवश्यकता है। स्वस्थ व्यक्ति से स्वस्थ समाज का निर्माण होता है और स्वस्थ समाज से ही महान राष्ट्र का निर्माण होता है।" स्वास्थ्य मंत्री ने कहा कि प्रधानमंत्री नरेन्द्र मोदी का कल्याण दृष्टिकोण बीमारियों और रोगों को दूर करने पर केंद्रित है और एकीकृत दृष्टिकोण बीमारियों को दूर रखने के लिए कल्याण के प्रचार में महत्वपूर्ण भूमिका निभाने जा रहा है।
अखिल भारतीय आयुर्वेद संस्थान के निदेशक प्रोफेसर तनुजा मनोज नेसारी ने कहा, "चिकित्सा का भविष्य एकीकरण में निहित है और सफदरजंग अस्पताल में पंचकर्म, योग, जीवन शैली और संबंधित बुनियादी ढांचे जैसे कई उपचार उपलब्ध हैं, जो अब तक 6000 रोगियों को लाभान्वित कर चुके हैं।"
उल्लेखनीय है कि अखिल भारतीय आयुर्वेद संस्थान ने शिक्षा और अनुसंधान के क्षेत्र में सहयोग के लिए नई दिल्ली के अखिल भारतीय आयुर्विज्ञान संस्थान  के साथ समझौता ज्ञापन  पर हस्ताक्षर किए हैं। नई दिल्ली के अखिल भारतीय आयुर्विज्ञान संस्थान के निदेशक डॉ एम श्रीनिवास और आयुष मंत्रालय के सचिव वैद्य राजेश कोटेचा की उपस्थिति में समझौता ज्ञापन पर हस्ताक्षर किए गए।
वित्त मंत्रालय
सीबीडीटी ने सार्वजनिक परामर्श के लिए समान आयकर रिटर्न फॉर्म का मसौदा जारी किया
वर्तमान में, करदाताओं को व्यक्तिगत प्रकार और आय की प्रकृति के आधार पर आईटीआर-1 से आईटीआर-7 में अपना आयकर रिटर्न प्रस्तुत करने की आवश्यकता होती है। वर्तमान आईटीआर निर्दिष्ट रूपों में हैं जिसमें करदाता को अनिवार्य रूप से सभी अनुसूचियों के माध्यम से इसे भरने की आवश्यकता होती है, भले ही वह विशेष अनुसूची उसके लिए लागू हो या नहीं, इससे आईटीआर दाखिल करने में अधिक समय लगता है।
प्रस्तावित मसौदा आईटीआर सर्वोत्तम अंतरराष्ट्रीय कार्य प्रणालियों के साथ मिलकर आयकर भरने की व्यवस्था पर फिर से विचार करता है। इसमें आईटीआर-7 को छोड़कर आय के सभी मौजूदा रिटर्न को मिलाकर एक समान आईटीआर लाने का भी प्रस्ताव है। हालांकि मौजूदा आईटीआर-1 और आईटीआर-4 जारी रहेगा। इससे ऐसे करदाताओं को अपनी सुविधानुसार मौजूदा फॉर्म  या प्रस्तावित समान आईटीआर में रिटर्न दाखिल करने का विकल्प मिलेगा। प्रस्तावित एक समान आईटीआर की योजना इस प्रकार है:
- बुनियादी जानकारी , कुल आय की गणना के लिए अनुसूची , कर की गणना के लिए अनुसूची , बैंक खातों का विवरण और कर भुगतान के लिए एक अनुसूची  सभी करदाताओं के लिए लागू है।
- आईटीआर को करदाताओं द्वारा उत्तर दिए गए कुछ प्रश्नों  के आधार पर लागू सूची वाले करदाताओं के अनुकूल बनाया गया है।
- प्रश्नों को इस तरह से डिजाइन किया गया है कि यदि किसी प्रश्न का उत्तर 'नहीं' है, तो इस प्रश्न से जुड़े अन्य प्रश्न करदाता को नहीं दिखाए जाएंगे।
- लागू अनुसूचियों के संबंध में निर्देशों वाले रिटर्न दाखिल करने में सहायता के लिए निर्देश जोड़े गए हैं।
- प्रस्तावित आईटीआर को इस तरह से डिजाइन किया गया है कि प्रत्येक पंक्ति में केवल एक अलग मूल्य हो। इससे रिटर्न फाइल करने की प्रक्रिया आसान हो जाएगी।
- आईटीआर को इस तरह से तैयार किया जाएगा कि केवल अनुसूची के लागू विवरण ही दिखाई देंगे और जहां आवश्यक हो, इन विवरणों का सेट एक से अधिक बार दिखाई देगा।
जैसा कि ऊपर से स्पष्ट है, करदाता को उन प्रश्नों का उत्तर देना होगा जो उस पर लागू होते हैं और उन प्रश्नों से जुड़ी अनुसूचियों को भरना होगा जहां उत्तर 'हां' के रूप में दिया गया है। इससे अनुपालन में आसानी होगी। एक बार समान आईटीआर फॉर्म अधिसूचित होने के बाद, हितधारकों से प्राप्त जानकारी को ध्यान में रखते हुए, आयकर विभाग द्वारा ऑनलाइन सार्थकता के बारे में जानकारी को जारी किया जाएगा।
उपरोक्त योजना के आधार पर एक समान आईटीआर का मसौदा, हितधारकों और आम जनता के सुझाव के लिए www.incometaxindia.gov.in पर अपलोड किया गया है https://incometaxindia.gov.in/news/common-itr.pdf. उदाहरण के लिए आईटीआर को दाखिल करने के लिए एक-एक करके सभी जानकारियों को बताने के लिए एक सैम्पल आईटीआर और फर्म एवं कंपनी को जानकारी के लिए दो उनके अनुकूल नमूना आईटीआर भी दिए गये हैं। ड्राफ्ट आईटीआर फॉर्म की जानकारी को इलेक्ट्रॉनिक रूप से ईमेल एड्रेस dirtpl4[at]nic[dot]in पर एक कॉपी के साथ dirtpl1[at]nic[dot]in पर, 15 दिसंबर, 2022 तक भेजा जा सकता है।
प्रधानमंत्री कार्यालय
प्रधानमंत्री ने बेंजामिन नेतन्याहू को इजरायल के आम चुनावों में उनकी सफलता के लिए बधाई दी
प्रधानमंत्री ने भारत-इजरायल रणनीतिक साझेदारी को प्राथमिकता देने के लिए प्रधानमंत्री यैर लैपिड को भी धन्यवाद दिया
प्रधानमंत्री श्री नरेन्द्र मोदी ने बेंजामिन नेतन्याहू को इजरायल के आम चुनावों में उनकी सफलता के लिए बधाई दी है।
श्री मोदी ने भारत-इजरायल रणनीतिक साझेदारी को प्राथमिकता देने के लिए प्रधानमंत्री यैर लैपिड को भी धन्यवाद दिया।
प्रधानमंत्री ने ट्वीट किया;
“माजेल तोव मेरे दोस्त @netanyahu आपकी चुनावी सफलता के लिए। मैं भारत-इजरायल रणनीतिक साझेदारी को मजबूत करने के हमारे संयुक्त प्रयासों को जारी रखने के लिए तत्पर हूं।”
“भारत-इजरायल रणनीतिक साझेदारी को आपकी प्राथमिकता के लिए @yairlapid धन्यवाद। मैं हमारे लोगों के पारस्परिक लाभ के लिए हमारे विचारों के उपयोगी आदान-प्रदान को जारी रखने की आशा करता हूं।"